Správa zo zahraničnej pracovnej cesty

1.	Účastník ZPC
Ing. Jaroslava Kováčová, zástupkyňa SR v Správnej Rade Spojeného výskumného centra 
(ďalej len „BoG JRC“)

2.	Zahraničná pracovná cesta
Štát/mesto: Dánsko, Kodaň
Vykonaná v dňoch: 14.-15.6.2012
Účel cesty: Účasť na 97. zasadnutí BoG JRC
Spôsob financovania ZPC: MŠVVaŠ SR + Európska Komisia

3.	Rámcový program
14.6.2012 – prílet do Kodane + prvá časť zasadnutia
15.6.2012 – návšteva Technickej univerzity v Kodani + druhá časť zasadnutia

4.	Stručný priebeh zasadnutia
            V poradí 97. zasadnutie BoG JRC sa uskutočnilo pri príležitosti končiaceho sa dánskeho predsedníctva v EÚ v Kodani, kde mali účastníci možnosť zúčastniť sa návštevy dánskej Technickej univerzity (DTU) a vypočuť si prezentácie orientované na výskumné stratégie DTU, oblasť výskumu vodných plôch, výrobu pitnej vody a problematiku dopadu zmien klímy (povodne) na mestské  oblasti (hlavnými prezentérmi boli profesori z Katedry environmentálneho inžinierstva DTU – prof. Hojlund, prod. Binning, prof. Albrechtsen, prof. Nielsen a prof. Smets), a tiež prednášku na radnici mesta Kodaň 
na tému moderné stratégie rozvoja mesta (trvalá udržateľnosť) zacielené napr. na znižovanie množstva emisií formou budovania mestských cyklotrás, prispôsobovanie sa zmenám klímy a pod. (prednášku viedol Dr. Elmelund, riaditeľ oddelenia životného prostredia).
Program 97. zasadnutia bol nasledovný:
-	Úvodný prejav a otvorenie zasadnutia, schválenie programu (D. Ristori)
-	Schválenie záznamu z 96. Zasadnutia (správa o pokroku JRC, sekretariát)
-	Informácie predstaviteľov Správnej rady o aktivitách v členských krajinách
-	Tematické prezentácie: 
•	Vedecká podpora JRC zameraná na celkový rast  pracovné miesta a stabilitu   ekologické priemyselné odvetvia  kľúčové faktory rastu  (David Wilkinson, riaditeľ pre vedeckú politku a vzťahy zo zainteresovanými subjektmi)
•	Vedecká podpora JRC pre EU stratégiu na podporu dunajského regiónu (Guido Schmuck – riaditeľ Inštitútu pre životné prostredie a trvalú udržateľnosť)  po schválení Dunajskej stratégie EK (dec. 2010) boli všetky relevantné subjekty vyzvané Európskou radou (jún 2011) k zameraniu podpory na pomoc pri jej realizácii  JRC začala s iniciatívami na spoluprácu s akadémiami vied (SK, CZ, AT, DE, RO, BG) zúčastnených krajín (predmetom spolupráce sú 4 oblasti: ochrana životného prostredia, zavlažovacie systémy a rozvoj poľnohospodárstva, splavnosť a výroba energie)
-	Strategické prezentácie: 
•	Prezentácia zástupcu BoG (NL) Jana Nieuwenhuisa: Holandský TOP sektorový prístup k investíciám v R&D
•	Správa JRC o pokroku riadenia jadrových záväzkov  stav programu odstavenia jadrových elektrární 2008-2012 s vyhliadkou do budúcnosti  (Oznámenie Rade a Európskemu parlamentu o aktuálnom stave a vyraďovania jadrových zariadení v správe JRC z prevádzky + správa o programe riadenia jadrového odpadu  (DWM program))  najvýznamnejšie aktivity programu boli zaznamenané v sídle JRC v Ispre (ITA). 
-	Diskusia BoG k:
•	Návrhu oznámení Rade a Európskemu parlamentu (referenčné dokumenty: CA(12)24, CA(12)24-1, CA(12) 24-2-B)  bola vytvorená  ad hoc skupina (AHG) JRC Horizont 2020, ktorej členmi by mali byť Tadeusz Luty (predseda, PL), Karel Aim (CZ); Annette Borchsenius (DK), Walter Monig (DE), Bruno Moor (CH); Jan Nieuwenhuis (NL), Christopher Snowden (GB) a Paolo Venditti (IT).
•	Výzve Rady k diskusii BoG JRC k priebežnej správe Horizont 2020 (referenčné dokumenty CA(12)25, CA(12)25-1)  diskusia k rozpočtovým prostriedkom JRC vyčleneným na implementáciu Horizontu 2020 (BoG vyzistí rozpočtové pozície v jednotlivých členských krajinách).
•	Záverečnej správe ad hoc skupiny k JRC pracovnému programu na rok 2013 pod vedením K. Eliasson (SE); referenčný dokument CA(12)26 a CA(12)26-1.
-	Ďalšie 98. zasadnutie BoG sa uskutoční 22-23. novembra 2012 v Ispre

Zaujímavosťou pre SR je (Brusel, 30. mája 2012, TASR), že kolégium komisárov schválilo do funkcie zástupcu riaditeľa Generálneho riaditeľstva JRC slovenského zástupcu – prof. Vladimíra Šuchu. 

5.	 Odporúčané závery
Spolu s Ing. Petrom Beňom – slovenským národným kontaktným bodom v JRC zabezpečovať prehľad o aktivitách jednotlivých JRC centier (informovať verejnosť o možnostiach a príležitostiach spolupráce v rámci JRC).

6. Prehľad prinesenej dokumentácie:
Všetky materiály, spolu s kontaktnými adresami sú k dispozícii pre nahliadnutie na Odbore medzinárodnej spolupráce vo výskume a vývoji (SVT MŠVVaŠ SR, Lamačská cesta 8/a).

Správu vypracovala:   
     Ing. Jaroslava Kováčová			         ................................

Bratislava, 3.7.2012  

Správu schválila: 
              RNDr. Marta Cimbáková 	                     ..............................
 generálna riaditeľka  sekcie vedy a techniky